text: Retsligt efterspil på voldsomt kniv-overfald
  19 maj 2011 kl. 14.02
  I dag begyndte retssagen om et voldsomt knivoverfald på banegården i Fredericia
  Tre mænd i alderen 28 til 30 år er tiltalt for i februar 2010 at stå bag et voldsomt overfald med kniv og økse på banegården i Fredericia. 
  Et vidne optog overfaldet på sin mobiltelefon. Disse optagelser som blev bragt i TV SYD er en vigtig del af anklagerens beviser i sagen. Mændene er tiltalt for at have stukket et kærestepar med en kniv og desuden slået med kødøkse. De tre mænd er tiltalt for vold af særlig rå og brutal karakter.
  De tre tiltalte nægter sig skyldige.
  